24. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΟΙΚΟΝΟΜΙΚΩΝ Αριθ. Α.18883 της 30 Ιαν./15 Φεβρ.  1967 (ΦΕΚ Β΄ 114) Περί αυξήσεως του υπέρ του Δημοσίου καταβαλλομένου παραβόλου δια την χορήγησιν και ανανέωσιν εργοληπτικού πτυχίου. Έχοντες υπ’ όψει τας διατάξεις του υπ’ αριθ. 19/1944 Νόμου «περί εξουσιοδοτήσεως του Υπουργού των Οικονομικών όπως προβαίνη εις τροποποιήσεις των φορολογικών συντελεστών», ως και την υπ’ αριθ. 25158/16.8.1948 απόφασιν ημών (ΦΕΚ Β΄ 133/1948), δι’ ης καθωρίσθη το νυν καταβαλλόμενον υπέρ του Δημοσίου παράβολον προκειμένου περί χορηγήσεως ή ανανεώσεως εργοληπτικού πτυχίου, ιδόντες δε την υπ’ αριθ. 221/26.10.1966 πράξιν του Συμβουλίου Δημοσίων Έργων, αποφασίζομεν: Αυξάνομεν το υπέρ του Δημοσίου καταβαλλόμενον παράβολον δια την χορήγησιν και ανανέωσιν πτυχίου Εργολήπτου Δημοσίων Έργων και καθορίζομεν τούτο ως ακολούθως: α)Δια την χορήγησιν εργοληπτικού πτυχίου Α΄ ή Β΄ τάξεως δραχ. 150, Γ΄ ή Δ΄ τάξεως δραχ. 400 και ειδικού πτυχίου Ε΄ τάξεως δρχ. 500. β)Δια την ανανέωσιν της ισχύος εργοληπτικού πτυχίου Α΄ ή Β΄ τάξεως δραχ. 100, Γ΄ ή Δ΄ τάξεως δραχ. 200 και ειδικού πτυχίου Ε΄ (επαναχορήγησις) δραχ. 300. Η ισχύς της παρούσης αρχομένη μετά ένα μήνα από της δημοσιεύσεώς της εις την Εφημερίδα της Κυβερνήσεως, καταλαμβάνει άπαντα τα μετά την χρονολογίαν ταύτην εκδιδόμενα και ανανεούμενα πτυχία ανεξαρτήτως του χρόνου υποβολής των σχετικών αιτήσεων. 